TEE

Η συμβολή του ΙΤΣΑΚ στην αντισεισμική θωράκιση της χώρας
2018-05-30 17:00 - 20:00 (Europe/Helsinki) | Αμφιθέατρο κτηρίου Τ.Ε.Ε./Τ.Κ.Μ, Θεσσαλονίκη
Το ΙΤΣΑΚ, σε συνεργασία με το ΤΕΕ/ΤΚΜ διοργανώνει εσπερίδα για την «Συμβολή του ΙΤΣΑΚ στην αντισεισμική θωράκιση της χώρας» στις 30 Μαΐου 2018 και ώρα 17:00, στο αμφιθέατρο του ΤΕΕ/ΤΚΜ (Μ. Αλεξάνδρου 49, Θεσσαλονίκη).Οι εργασίες της εκδήλωσης θα ξεκινήσουν με χαιρετισμό των προέδρων ΤΕΕ και ΤΕΕ/ΤΚΜ, καθώς και εκπροσώπων φορέων και τοπικής αυτοδιοίκησης.
Στην ενότητα με τίτλο: «Ίδρυση, αποστολή & προσφορά του ΙΤΣΑΚ στην επιστημονική κοινότητα και την κοινωνία» θα μιλήσουν οι καθηγητές: Β. Παπαζάχος, Γ. Πενέλης, Κ. Πιτιλάκης, Γ. Μάνος και Α. Κάππος.
Στην ενότητα με τίτλο: «Αναγκαιότητα & Προοπτικές Ανάπτυξης του ΙΤΣΑΚ» θα γίνουν οι ομιλίες:
– Θεσμικό πλαίσιο Έρευνας – Συμβολή του ΙΤΣΑΚ στην εφαρμοσμένη έρευνα για την Αντισεισμική Θωράκιση της χώρας (ομιλητής: Β. Λεκίδης, Δ/ντης Ερευνών ΙΤΣΑΚ)
– Συμβολή του ΙΤΣΑΚ στην μελέτη της ισχυρής σεισμικής κίνησης και παροχή αντίστοιχων υπηρεσιών στην κοινωνία (Ν. Θεοδουλίδης, Δ/ντης Ερευνών ΙΤΣΑΚ)
– Σύγχρονες τάσεις και προοπτικές στην καταγραφή και ανάλυση της σεισμικής απόκρισης εδάφους, θεμελιώσεων, γεωκατασκευών και υποδομών (Εμμ. Ροβίθης, Δόκιμος Ερευνητής ΙΤΣΑΚ)
– Συμβολή του ΙΤΣΑΚ στην αποτίμηση της σεισμικής συμπεριφοράς-επάρκειας υφιστάμενων κατασκευών και αξιοποίηση μετρητικών δεδομένων κατασκευών (Χ. Καρακώστας, Δ/ντης Ερευνών ΙΤΣΑΚ).
Η εκδήλωση θα ολοκληρωθεί με συζήτηση στρογγυλής τράπεζας.
